לפני כ-17 שנים, פיתחתי אלרגיה לאוויר של דלהי.
רופאי אמרו לי שקיבולת הריאות שלי
ירדה ל-70 אחוזים,
ושהדבר הורג אותי.
בעזרתם של IIT (המכון ההודי לטכנולוגיה), TERI (המכון לאנרגיה ולמשאבים),
ומחקרים של נאס"א (סוכנות החלל האמריקאית),
גילינו שישנם שלושה
צמחים ירוקים בסיסיים,
צמחים ירוקים נפוצים, שבעזרתם אנו
יכולים לגדל את כל האוויר הנקי
הדרוש לנו בתוך המבנה כדי לשמור על בריאותנו.
גילינו גם שאנו יכולים
לצמצם את דרישות אספקת האוויר הנקי
לבניין, תוך כדי שמירה על
הסטנדרטים הדרושים של איכות האוויר בתוכו.
שלושת הצמחים הם: דקל אריקה,
כידונן תלת-פסי ופוטוס.
השמות הבוטניים נמצאים לפניכם.
דקל אריקה הוא צמח אשר
מסיר פחמן דו-חמצני וממיר אותו לחמצן.
אנו זקוקים ל-4 צמחים בגובה כתף לאדם.
ובנוגע לטיפול בצמח,
אנו צריכים לנגב את עליו
בדלהי - כל יום, ואולי פעם בשבוע
בערים בהן האוויר נקי יותר.
היינו חייבים לגדל אותם בדשן תולעים,
שהיה סטרילי, או בגידול הידרופוני,
ולהוציא אותם החוצה כל 3-4 חודשים.
הצמח השני הוא הכידונן התלת-פסי.
גם הוא צמח נפוץ,
ואנו מכנים אותו 'צמח חדר שינה',
מכיוון שהוא ממיר פחצן דו-חמצני לחמצן בלילה.
אנו זקוקים לשישה עד שמונה צמחים בגובה המותניים לאדם.
הצמח השלישי הוא הפוטוס,
וגם הוא צמח נפוץ מאוד
שמעדיף לצמוח בגידול הידרופוני.
הצמח המסויים הזה מסיר פורמאלדהידים
וכימיקלים נדיפים אחרים.
בעזרת שלושת הצמחים האלו,
אתם יכולים לגדל את כל האוויר הנקי לו אתם זקוקים.
למעשה, אתם יכולים להיות בתוך בקבוק
סגור בפקק, ואתם לא תמותו,
ולא תזדקקו כלל לאוויר נקי מבחוץ.
אנו ניסינו את הצמחים האלו
בבניין שלנו בדלהי,
ששטחו 4,650 מ"ר, בניין בן 20 שנה.
ויש בו כ-1,200 צמחים כאלו עבור 300 דיירים.
המחקרים שלנו מצאו שישנו
סיכוי של 42 אחוזים, שאחוז החמצן בדם
יעלה באחוז אחד, במידה שנשארים
בבניין במשך 10 שעות.
ממשלת הודו גילתה
או פרסמה מחקר שמראה
שזהו הבניין הבריא ביותר בניו-דלהי.
והמחקר מראה
שבהשוואה לבניינים אחרים,
ישנה הפחתה במקרים הבאים:
גירוי בעיניים ב-52 אחוזים,
בעיות במערכת הנשימה ב-34 אחוזים,
כאבי ראש ב-24 אחוזים,
ליקויי ריאות ב-12 אחוזים ואסטמה ב-9 אחוזים.
המחקר הזה פורסם ב-8 בספטמבר, 2008,
והוא זמין באתר האינטרנט של ממשלת הודו.
הניסיון שלנו מצביע על
עלייה מדהימה בתפוקה של האנשים
ביותר מ-20 אחוז, על-ידי שימוש בצמחים האלו.
וכמו כן, ישנה הפחתה בדרישות האנרגיה בבניינים
בשיעור יוצא מן הכלל של 15 אחוזים, מכיוון שצריך פחות אוויר נקי מבחוץ.
כעת אנו משחזרים את הפרויקט
בבניין ששטחו כ-162,500 מ"ר,
שיהיו בו 60 אלף צמחים.
מדוע זה חשוב?
זה חשוב גם לסביבה,
מכיוון שדרישות האנרגיה העולמית
צפויות לגדול
ב-30 אחוזים בעשור הקרוב.
כיום, 40 אחוזים מהאנרגיה העולמית
נצרכת על-ידי בניינים,
ו-60 אחוזים מאוכולוסיית העולם
יחיו בבניינים בערים בעלות אוכלוסיה
של למעלה ממיליון איש ב-15 השנים הבאות.
ישנה העדפה הולכת וגדלה לחיות ולעבוד
במקומות בהם ישנו מיזוג אוויר.
"היו השינוי שאתם רוצים לראות בעולם" ,
אמר מהטמה גנדי.
תודה לכם על ההקשבה.
(מחיאות כפיים)